Les vendes de Catalunya a Israel s'han situat l'any 2018 als 454,5 milions d'euros.
Catalunya hi exporta principalment vehicles (28,9%), plàstics (11,2%) i aparells i material elètric (8,1%).
Oportunitats per a empreses catalanes a Israel
A Israel, s'està treballant en els sectors de l'agrotecnologia i les tecnologies de l'aigua, que són sectors altament innovadors i amb R+D intensiva.
Hi ha oportunitats per a les empreses catalanes per adquirir solucions, buscar socis per a projectes conjunts i cercar distribuïdors.
Israel és considerat un país líder en innovacions en foodtech i compta amb 226 empreses d'aquest sector.
Durant les dues últimes dècades, les empreses israelianes han estat al capdavant de la innovació en les indústries de la salut i la nutrició.
Les empreses catalanes tenen l'oportunitat d'adquirir solucions dins aquest sector, cooperar amb empreses israelianes en projectes conjunts i trobar canals de distribució en els mercats d'Israel i la seva connexió amb Estats Units.
Israel disposa de solucions avançades en dispositius mòbils, anàlisi de dades, comunicacions sense fils, imatges i IoT que apliquen als sectors següents: mobilitat elèctrica (vehicles elèctrics, bateries), mobilitat autònoma (vehicle autònom, seguretat activa, avions no tripulats i sensors), mobilitat intel·ligent ( big data, aparcament, gestió de flotes, navegació, mobilitat compartida, cotxe connectat), i tecnologia de l'automòbil.
Israel té com a prioritat la reducció del carbó i la seva substitució per energies renovables i gas.
Les empreses israelianes han desenvolupat solucions en energia eòlica, solar tèrmica, fotovoltaica, eficiència energètica i biocombustibles.
Les empreses catalanes tenen l'oportunitat d'adquirir solucions energètiques, cooperar amb empreses israelianes en projectes conjunts i trobar canals de distribució.
Israel s'està convertint en un centre mundial d'IoT.
Actualment hi ha al voltant de 369 empreses i startups en una infinitat de mercats, com ara agrotech, assistència sanitària, transport, llars intel·ligents i productes de consum.
L'ecosistema IoT israelià proporciona una gran oportunitat per a les empreses i els inversors catalans que busquen implementar solucions avançades i formar part de la revolució de la Indústria 4.0.
Israel ha desenvolupat solucions de ciberseguretat en moltes branques d'especialització tecnològica i es manté com a líder en la innovació en seguretat cibernètica al món.
Les empreses catalanes tenen l'oportunitat d'obtenir solucions innovadores per protegir els seus sistemes informàtics.
Metal·lúrgia i productes metàl·lics
La indústria del metall a Israel està formada per dos subsegments primaris: metalls bàsics i productes metàl·lics.
En l'actualitat hi ha desenes d'empreses israelianes que subministren productes i serveis metàl·lics per a la indústria aeroespacial.
La majoria d'aquestes empreses s'especialitzen en el mecanitzat, productes metàl·lics precisos, muntatge d'aeronaus i components estructurals d'aeronaus.
Les oportunitats per a les empreses catalanes estan en el segment dels components metàl·lics de precisió.
Israel ha desenvolupat solucions innovadores en els subsectors de processament d'imatges digitals, làsers mèdics, diagnòstic precoç, equipament quirúrgic intel·ligent i aplicacions mèdiques.
Les empreses catalanes tenen l'oportunitat d'adquirir solucions, cooperar amb empreses israelianes en projectes conjunts i trobar canals de distribució en els mercats d'Israel i la seva connexió amb Estats Units.
El sector fintech està creixent ràpidament amb institucions financeres globals que han establert els seus centres d'R+D i acceleradores a Israel.
Destaquen els subsectors següents: comerç i inversions, transaccions, big data analytics, moneda digital (blockchain), tecnologies reguladores, compliment i gestió de riscos, pagaments electrònics i diners electrònics, lluita contra el frau i l'autenticació, lending, assegurances ( Insurtech ).